Koronavirus pandemiyasi davrida oziq-ovqat xavfsizligini taʼminlash, mavjud resurslardan oqilona foydalanish, qishloq xoʻjaligini davlat tomonidan qoʻllab-quvvatlashning qoʻshimcha chora-tadbirlari toʻgʻrisida
(resolution, 2023-01-30)

Dunyoda oziq-ovqat mahsulotlari yetishmovchiligi yuzaga kelishi mumkin boʻlgan sharoitda qishloq xoʻjaligidagi mavjud resurslar va imkoniyatlardan toʻliq foydalanish, oziq-ovqat ekinlarini ikki barobarga koʻpaytirish, yuqori hosil olish, qishloq xoʻjaligi sohasida yangi ish oʻrinlarini yaratish va manfaatdorlikni oshirish borasida zamonaviy yondashuvlarni joriy etish maqsadida: 1. Foydalanishdan chiqib ketgan va yer osti suvlari zaxirasi mavjud boʻlgan yerlarni foydalanishga kiritish, ularni qishloq xoʻjaligi mahsulotlari yetishtirish uchun aholiga imtiyozli shartlar asosida ajratib berishning quyidagi tartibi joriy qilinsin: Oʻzbekiston Respublikasi Davlat geologiya va mineral resurslar qoʻmitasi Yer resurslari, geodeziya, kartografiya va davlat kadastri davlat qoʻmitasi va Suv xoʻjaligi vazirligi bilan birgalikda 2020-yil 10-mayga qadar 1-ilovada keltirilgan hududlarda ekinlarni sugʻorish uchun yaroqli suv chiqarish imkoniyati haqida Qoraqalpogʻiston Respublikasi Vazirlar Kengashi va viloyatlar hokimliklariga xulosa taqdim etadi; Oʻzbekiston Respublikasi Qishloq xoʻjaligi vazirligi Yer resurslari, geodeziya, kartografiya va davlat kadastri davlat qoʻmitasi, Qoraqalpogʻiston Respublikasi Vazirlar Kengashi va viloyatlar hokimliklari bilan birgalikda tabiiy-tuproq hamda iqlim sharoitidan kelib chiqib foydalanishga kiritiladigan yerlarga ekin turlarini joylashtirish boʻyicha ilmiy asoslangan tavsiya beradi; tuman hokimligi foydalanishga kiritiladigan yer maydonlarini konturlar kesimida hisob-kitob qiladi hamda loyihalarni shakllantirib, kelishish uchun Qoraqalpogʻiston Respublikasi Vazirlar Kengashi va viloyatlar hokimliklariga taqdim etadi; Qoraqalpogʻiston Respublikasi Vazirlar Kengashi va viloyatlar hokimliklari uch kun ichida ushbu loyihalarni koʻrib chiqqan holda umumlashtirib, Oʻzbekiston Respublikasi Qishloq xoʻjaligi vazirligiga taqdim etadi; Oʻzbekiston Respublikasi Qishloq xoʻjaligi vazirligi besh kun ichida taqdim etilgan loyihalarni oʻrganib, Vazirlar Mahkamasining Agrar va oziq-ovqat sohalarini rivojlantirish masalalari kotibiyatiga xulosa taqdim etadi; Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha oʻrinbosari besh kun muddatda Qoraqalpogʻiston Respublikasi Vazirlar Kengashi va viloyatlar hokimliklari tomonidan ishlab chiqilgan loyihalarni oʻrganish asosida Moliya vazirligi huzuridagi Inqirozga qarshi kurashish jamgʻarmasi hisobidan ajratiladigan mablagʻlarni tumanlar kesimida taqsimlaydi; Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha oʻrinbosarining taqsimotiga asosan Moliya vazirligi besh kun muddatda tuman budjetiga yer maydonlarini foydalanishga kiritish uchun zarur mablagʻlarni ajratadi; tuman hokimligi quduq qazish, sugʻorish tarmoqlarini tiklash orqali yer maydonlarini suv bilan taʼminlash, elektr energiyasini tortish, suv tejovchi texnologiyalarni joriy etishning texnik va moliyaviy koʻrsatkichlarini belgilaydi va ushbu ishlarni amalga oshiruvchi pudratchi tashkilotlarni tanlov asosida aniqlaydi; tanlov qoida tariqasida, tuman hokimining qishloq xoʻjaligi masalalari boʻyicha oʻrinbosari raisligida, tuman qishloq xoʻjaligi, arxitektura va qurilish, moliya, statistika, yer resurslari va davlat kadastri, irrigatsiya boʻlimlari, soliq inspeksiyasi, ekologiya va atrof-muhitni muhofaza qilish sohasidagi nazorat boʻyicha tuman inspeksiyasi hamda tuman fermer, dehqon xoʻjaliklari va tomorqa yer egalari kengashi rahbarlaridan iborat tarkibda tuziladigan komissiya tomonidan amalga oshiriladi; tuman hokimligi foydalanishga kiritilgan yer maydonlarini dehqonchilik sohasida bilim va koʻnikmaga ega boʻlgan, birinchi navbatda ijtimoiy himoyaga muhtoj va kam taʼminlangan oilalarga 1 gektargacha dehqon xoʻjaligini yuritish uchun, istisno tariqasida, 10 yilgacha muddatga ijaraga beradi yoki tajriba-sinov tariqasida mahalliy tadbirkorlik subyektlariga barcha xarajatlarni oldindan toʻlash sharti bilan 5 gektargacha boʻlgan yer maydonlarini 10 yilgacha muddatga ijara huquqini elektron auksion asosida sotadi; ushbu yer maydonlarini ajratish boʻyicha tashabbuskor va tuman hokimligi oʻrtasida tuzilgan ijara shartnomasiga asosan tuman hokimining qarori qabul qilinadi, bunda yer maydonlarida suv tejovchi texnologiyalarni qoʻllash va ustuvor ravishda sabzavot, poliz, kartoshka, dukkakli va moyli ekinlarni ekish, bogʻ va tokzorlar barpo etish nazarda tutiladi; yer maydonlarini ijaraga berish hamda ijara huquqini sotishdan tushadigan mablagʻlar tuman hokimligining sabzavotchilikni rivojlantirish boʻyicha maxsus hisob raqamida jamgʻarib boriladi hamda yangi yer maydonlarini foydalanishga kiritish maqsadlarida ishlatiladi; yerdan foydalanish davomida belgilangan ekin turlarini ekib, ish oʻrinlarini yaratgan, ijara xarajatlarini oʻz vaqtida qoplagan tadbirkorlik subyektlariga yerdan foydalanish muddatini uzaytirishda ustuvorlik huquqi beriladi. Tuman hokimliklari foydalanishga kiritiladigan yer maydonlarining yaxlitligi, bir mahsulot turiga ixtisoslashishi, meva-sabzavotchilik klasterlari va kooperatsiyalari orqali dehqon xoʻjaliklariga urugʻlik va koʻchatlar yetkazish, ilgʻor agrotexnologiyalarni oʻrgatish, yetishtirilgan mahsulotlarni realizatsiya qilishda koʻmaklashsin, shuningdek, mineral oʻgʻitlar va yoqilgʻi-moylash mahsulotlarini yetarli hajmda va hamyonbop narxlarda xarid qilishlari uchun zarur infratuzilmani yaratsin. 2. Belgilab qoʻyilsinki: mazkur qaror doirasida ijaraga beriladigan yer maydonlarida yengil konstruksiyadagi dala shiypon va sugʻorish inshootlarini joylashtirishga ruxsat beriladi, boshqa turdagi, shu jumladan turar joy, bino va inshootlar qurish qatʼiyan man etiladi; ijaraga beriladigan yer maydonlarida qishloq xoʻjaligi mahsulotlarini yetishtirish uchun Yaponiya xalqaro hamkorlik agentligi (JICA) ishtirokidagi “Meva-sabzavotchilik tarmogʻida qoʻshilgan qiymat zanjiri yaratishni rivojlantirish” loyihasi, Jahon bankining kredit liniyalari hisobidan kreditlar ajratiladi. Bunda tijorat banklari tomonidan belgilangan foiz stavkasining Markaziy bankning asosiy stavkasidan oshadigan qismi Tadbirkorlik faoliyatini qoʻllab-quvvatlash davlat jamgʻarmasi mablagʻlari hisobidan qoplab beriladi; mazkur qaror doirasida foydalanishga kiritilgan yer maydonlari maqbullashtirilmaydi, yer uchastkasi yoki uning bir qismi jamoat ehtiyojlari uchun olib qoʻyilishi Oʻzbekiston Respublikasining “Yer uchastkalarini kompensatsiya evaziga jamoat ehtiyojlari uchun olib qoʻyish tartib-taomillari toʻgʻrisida”gi Qonunida belgilangan tartibda amalga oshiriladi. qishloq xoʻjaligi kooperatsiyalarida ishtirok etadigan, ijtimoiy himoyaga muhtoj va kam taʼminlangan oilalar toifasiga kiruvchi har bir oila parranda boqqan davri (40 kun) uchun Jamoat ishlari jamgʻarmasidan qoʻshimcha 500 ming soʻmdan ragʻbatlantiriladi. 3. Oʻzbekiston Respublikasi Adliya vazirligi Yer resurslari, geodeziya, kartografiya va davlat kadastri davlat qoʻmitasi, Oʻzbekiston fermer, dehqon xoʻjaliklari va tomorqa yer egalari kengashi, Qishloq xoʻjaligi vazirligi bilan birgalikda bir oy muddatda: yangi foydalanishga kiritiladigan yerlarning ijara huquqini elektron auksion asosida sotishni nazarda tutuvchi qonun loyihasini; qishloq xoʻjaligi sohasidagi islohotlarning yoʻnalishlari va mazkur qaror talablaridan kelib chiqib, dehqon xoʻjaliklari, shaxsiy tomorqalardan samarali foydalanish, mahsulot yetishtirish hajmini hamda aholi bandligi va daromadini oshirishni taʼminlash maqsadida Oʻzbekiston Respublikasining yangi tahrirdagi “Dehqon xoʻjaligi toʻgʻrisida”gi Qonunini, shuningdek, “Shaxsiy tomorqa xoʻjaligi toʻgʻrisida”gi Qonuni loyihalarini ishlab chiqsin va Vazirlar Mahkamasiga kiritsin. 4. Oʻzbekiston Respublikasi Davlat aktivlarini boshqarish agentligi Yer resurslari, geodeziya, kartografiya va davlat kadastri davlat qoʻmitasi, Axborot texnologiyalari va kommunikatsiyalarini rivojlantirish vazirligi bilan birgalikda bir hafta muddatda yangi foydalanishga kiritiladigan yerlarning ijara huquqini “E-IJRO AUKSION” yagona elektron savdo maydonchasida sotishga imkoniyat yaratsin. 5. Maʼlumot uchun qabul qilinsinki: a) Oʻzbekiston Respublikasi Soliq kodeksiga muvofiq: ushbu kodeksning 57-moddasida nazarda tutilgan shartlarga javob beruvchi qishloq xoʻjaligi tovar ishlab chiqaruvchilari oʻzi ishlab chiqargan oʻz qishloq xoʻjaligi mahsulotini realizatsiya qilishdan olingan foydasi boʻyicha foyda soligʻi stavkasi 0 foiz miqdorida belgilangan; qishloq xoʻjaligi mahsulotlarini yetishtirish va saqlash uchun, shuningdek, ipak qurti yetishtirish uchun foydalaniladigan qishloq xoʻjaligi korxonalari balansida boʻlgan mol-mulkining oʻrtacha yillik qoldiq qiymati yuridik shaxslarning mol-mulkiga solinadigan soliqni hisoblashda soliq bazasidan kamaytiriladi; tomchilatib sugʻorish tizimi qoʻllaniladigan yerlar — tomchilatib sugʻorish tizimi joriy etilgan oyning boshidan eʼtiboran besh yil muddatga, qishloq xoʻjaligi maqsadlari uchun yangi oʻzlashtirilayotgan yerlar — vakolatli organ tomonidan tasdiqlangan loyihaga muvofiq, ularni oʻzlashtirish ishlari bajariladigan davrda va ular oʻzlashtirilgan vaqtdan eʼtiboran besh yil mobaynida hamda yangi barpo etilayotgan bogʻlar, tokzorlar va tutzorlar egallagan yerlar, daraxtlarning qator oralaridan qishloq xoʻjaligi ekinlarini ekish uchun foydalanishdan qatʼi nazar, uch yil muddatga yer soligʻidan ozod qilingan; b) Oʻzbekiston Respublikasi Prezidentining 2020-yil 19-martdagi “Koronavirus pandemiyasi va global inqiroz holatlarining iqtisodiyot tarmoqlariga salbiy taʼsirini yumshatish boʻyicha birinchi navbatdagi chora-tadbirlar toʻgʻrisida”gi PF-5969-son Farmoniga asosan qishloq xoʻjaligidagi yerlarni sugʻorish uchun foydalaniladigan hajmlar boʻyicha suv resurslaridan foydalanganlik uchun soliq stavkalari 2020-yilda oʻrnatilgan stavkalardan 50 foizga pasaytirilgan. 6. Oʻzbekiston Respublikasi Bosh vazirining oʻrinbosari J. Qoʻchqorov Moliya vazirligi bilan birga bir oy muddatda Inqirozga qarshi kurashish dasturi doirasida ajratilgan mablagʻlardan yer maydonlarini foydalanishga kiritish uchun tuman budjetlariga Bosh vazirning agrar va oziq-ovqat sohalarini rivojlantirish masalalari boʻyicha oʻrinbosarining taqsimotiga asosan 300 milliard soʻm ajratilishini taʼminlasin. 7. Koronavirus pandemiyasi davrida oziq-ovqat xavfsizligini taʼminlash, mavjud resurslardan oqilona foydalanish, qishloq xoʻjaligini davlat tomonidan qoʻllab-quvvatlash choralarini amalga oshirish boʻyicha “Yoʻl xaritasi” 2-ilovaga muvofiq tasdiqlansin. 8. Oʻzbekiston Respublikasi Markaziy banki va tijorat banklarining: 2020-yilda ajratilishi rejalashtirilgan 30 trillion soʻmlik revolver kreditlarning 2 trillion soʻmini meva-sabzavot mahsulotlarini yetishtiruvchilar va uning eksporti bilan shugʻullanuvchi korxonalarga yoʻnaltirish; eksport shartnomasi boʻyicha kelgusidagi tushum taʼminoti asosida shaxsiy tomorqa yer egalari va xoʻjalik yurituvchi subyektlarga qishloq xoʻjaligi mahsulotlarini yetishtirish uchun boʻnak ajratish hamda mahsulotlarni sotib olish maqsadlarida qishloq xoʻjaligi mahsulotlarini qayta ishlovchilar va eksport qiluvchilarga qisqa muddatli kreditlar ajratish toʻgʻrisidagi takliflariga rozilik berilsin. Bunda, kreditlar yaxshi kredit tarixiga ega, kamida 2 yil davomida meva-sabzavot mahsulotlari eksporti faoliyati bilan shugʻullangan qayta ishlovchilar va eksport qiluvchilarga ajratiladi. 9. Oʻzbekiston Respublikasi Davlat aktivlarini boshqarish agentligi “Oʻzpaxtasanoat” AJ tizimidagi korxonalarning ipak qurti boqish inshootlarini “Oʻzbekipaksanoat” uyushmasi tarkibidagi tashkilotlarga toʻlovlarni yigirma yilgacha muddatga boʻlib-boʻlib toʻlash imkoniyati bilan balans (qoldiq) qiymatda investitsiya kiritish sharti bilan sotish choralarini koʻrsin. 10. Oʻzbekiston Respublikasi Oliy Majlisi Senatiga Qoraqalpogʻiston Respublikasi Joʻqorgʻi Kengesi, xalq deputatlari viloyatlar Kengashlariga qarorda belgilangan vazifalar yuzasidan tegishincha Qoraqalpogʻiston Respublikasi Vazirlar Kengashi Raisi, viloyat va tumanlar hokimlarining hisobotlarini eshitish va tegishli baho berib borish tavsiya etilsin. 11. Oʻzbekiston Respublikasi Hisob palatasi va Moliya vazirligi mazkur qarorda koʻzda tutilgan tadbirlarni amalga oshirish uchun ajratiladigan mablagʻlarning maqsadli ishlatilishi ustidan nazorat oʻrnatsin. 12. Oʻzbekiston Respublikasi Qishloq xoʻjaligi vazirligi Moliya vazirligi, manfaatdor vazirlik va idoralar bilan birgalikda ikki oy muddatda qonun hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 13. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosarlari Oʻ.I. Barnoyev va J.A. Qoʻchqorov zimmalariga yuklansin. T/r Hududlar nomi Jami yer maydoni Yer osti suvidan foydalanish hisobiga, ga Qayta tiklanadigan yer maydoni, ga Shundan, yer turlari Ekin yerlar shundan sugʻoriladigani Koʻp yillik daraxtzorlar shundan sugʻoriladigani Boʻz yerlar shundan cugʻoriladigani Yaylov va lalmi yerlar 1. Qoraqalpogʻiston Respublikasi 22 210 1 210 21 000 21 000 21 000 - - - - - 2. Andijon 2 024 860 1 164 1 164 1 164 - - - - - 3. Buxoro 27 916 25 360 2 556 2 470 2 470 86 86 - - - 4. Jizzax 35 812 23 942 11 870 2 320 2 320 - - - - 9 550 5. Qashqadaryo 58673 38 932 19 741 19 741 19 741 - - - - - 6. Navoiy 26 153 11 038 15 115 1 590 1 590 4 4 750 750 12 771 7. Namangan 9 959 8 644 1 315 888 888 - - 427 427 - 8. Samarqand 32 027 21 179 10 848 3 788 3 788 - - - - 7 060 9. Surxondaryo 12 787 - 12 787 2 621 2 621 - - - - 10 167 10. Sirdaryo 7 620 2 156 5 464 5 464 5 464 - - - - - 11. Toshkent 28 689 14 989 13 700 6 716 6 716 - - - - 6 984 12. Fargʻona 7 145 5 159 1 986 1 971 1 971 15 15 - - - 13. Xorazm 9 108 1 590 7 518 7 189 7 189 - - 25 25 304 Respublika boʻyicha jami 280 121 155 059 125 063 76 921 76 921 105 105 1 202 1 202 46 836 T/r Tadbirlar nomlanishi Amalga oshirish shakli Ijro muddati Masʼul ijrochilar 1. Asosiy maydonga ekinlarni 15-mayga qadar toʻliq ekish boʻyicha kunlik grafiklarni tasdiqlab, har bir klaster, fermer va dehqon xoʻjaliklari kesimida kunlik monitoring yuritishni yoʻlga qoʻyish. Amaliy chora-tadbirlar 2020-yil may Oʻzbekiston Respublikasi Qishloq xoʻjaligi vazirligi, Qoraqalpogʻiston Respublikasi Vazirlar Kengashi va viloyatlar hokimliklari 2. Suv tejovchi texnologiyalarni joriy qilgan holda 38 ming gektar lalmi va yaylov yerlarni oʻzlashtirib, ozuqa ishlab chiqarishni tashkil etish. Yil yakuniga qadar har bir viloyatda 6 ming bosh naslli qoramol tayyorlash va yetkazib berishni tashkil etish choralarini koʻrish. Qoraqalpogʻiston Respublikasi, Buxoro, Jizzax, Qashqadaryo, Navoiy, Surxondaryo va Sirdaryo viloyatlarida chorvachilik yoʻnalishida 74 ta oilaviy kooperatsiya faoliyatini yoʻlga qoʻyish. Amaliy chora-tadbirlar 2020-yil dekabr 2020-yil sentabr Oʻzbekiston Respublikasi Veterinariya va chorvachilikni rivojlantirish davlat qoʻmitasi, “Oʻzbekchorvanasl” agentligi, Qoraqalpogʻiston Respublikasi Vazirlar Kengashi va viloyatlar hokimliklari 3. Baliqchilikda intensiv usulni joriy qilgan holda baliq ishlab chiqarish hajmini 350 ming tonnaga yetkazish choralarini koʻrish. Har bir hududda bitta tumanni baliqchilikka ixtisoslashgan namunali tumanga aylantirish choralarini koʻrish. Kompleks chora-tadbirlar 2020-yil dekabr Veterinariya va chorvachilikni rivojlantirish davlat qoʻmitasi, “Oʻzbekbaliqsanoat” uyushmasi, Qoraqalpogʻiston Respublikasi Vazirlar Kengashi va viloyatlar hokimliklari, tijorat banklari 4. Oʻrmon xoʻjaliklarida 16,5 mingta yangi asalari uyalarini tashkil qilib, asal ishlab chiqarishni koʻpaytirish choralarini koʻrish. Asal ishlab chiqarishni 5 barobarga oshirish va har bir hududning bitta tumanida asalarichilik klasterini tashkil qilish, 300 tadan 500 tagacha aholi xonadonlariga 10 tadan 20 tagacha asalari uyalarini tarqatish boʻyicha Vazirlar Mahkamasiga taklif kiritish. Kompleks chora-tadbirlar 2020-yil may Veterinariya va chorvachilikni rivojlantirish davlat qoʻmitasi, Oʻrmon xoʻjaligi davlat qoʻmitasi, Oʻzbekiston Asalarichilari uyushmasi, “Aloqa bank” ATB 5. Quyonchilikni rivojlantirish boʻyicha belgilangan topshiriqlar ijrosini taʼminlash hamda quyonlar bosh sonini 2 barobarga koʻpaytirish boʻyicha aniq chora-tadbirlarni belgilash va Vazirlar Mahkamasiga taqdim etish. Kompleks chora-tadbirlar 2020-yil may Veterinariya va chorvachilikni rivojlantirish davlat qoʻmitasi, “Oʻzcharmsanoat” uyushmasi, Mikrokreditbank 6. Joylarda pilla yetishtirish ishlarini tashkil etish uchun 20 ming nafar malakali mutaxassislarni aniqlab, ularni Jamoat ishlari jamgʻarmasi hisobidan ishga yollash choralarini koʻrish. “Bir xonadonga — bir quti ipak qurti” tamoyili asosida ipak qurti urugʻi tarqatilishini tashkil etish. Aniq hisob-kitoblar asosida 2020-yilda 400 ming quti ipak qurti urugʻi boqish yuzasidan Vazirlar Mahkamasiga taklif kiritish. Inqirozga qarshi kurashish dasturi doirasida ajratilgan mablagʻlardan pilla yetishtirish mavsumida belgilangan hosilni olgan ishsiz, kam taʼminlangan oilalarga, har bir quti ipak qurti uchun qoʻshimcha 700 ming soʻm qoʻshib berish. Dala atrofidagi 95 million tup yakka qator tutlar joylashuvidan kelib chiqib, fermer xoʻjaliklari, paxta va gʻalla klasterlarini pilla boqishga jalb etish. Amaliy chora-tadbirlar 2020-yil may 2020-yil may 2020-yil may 2020-yil may — sentabr “Oʻzbekipaksanoat” uyushmasi, Oʻzbekiston Respublikasi Bandlik va mehnat munosabatlari vazirligi, Oʻzbekiston fermer, dehqon xoʻjaliklari va tomorqa yer egalari kengashi, Qoraqalpogʻiston Respublikasi Vazirlar Kengashi va viloyatlar hokimliklari 7. Yer maydonlari chetlarida tutlar ekilishini tashkil etish boʻyicha chora-tadbirlarni belgilash. Amaliy chora-tadbirlar 2020-yil may Oʻzbekiston fermer, dehqon xoʻjaliklari va tomorqa yer egalari kengashi, “Oʻzbekipaksanoat” uyushmasi Qoraqalpogʻiston Respublikasi Vazirlar Kengashi va viloyatlar hokimliklari 8. Sunʼiy havzalardan foydalanish samaradorligiga qarab yer soligʻining tabaqalashgan stavkalarini joriy qilish boʻyicha Vazirlar Mahkamasiga taklif kiritish. Normativ-huquqiy hujjat 2020-yil may Oʻzbekiston Respublikasi Davlat soliq qoʻmitasi, Oʻzbekiston Respublikasi Moliya vazirligi 9. Meva-sabzavotchilik klasterlariga aylanma mablagʻ uchun zarur boʻlgan 258 milliard soʻm kredit ajratish choralarini koʻrish. “Oʻzbekipaksanoat” uyushmasi takliflari asosida kambagʻallikni qisqartirish boʻyicha ishlab chiqilayotgan davlat dasturi loyihasiga jun, paxta va ipak xom ashyosidan gilam ishlab chiqarish yoʻnalishini alohida komponent sifatida kiritish. Inqirozga qarshi kurashish dasturi doirasida ajratilgan mablagʻlardan Investitsiyalar va tashqi savdo vazirligi huzuridagi Eksportni ragʻbatlantirish agentligiga qoʻshimcha meva-sabzavot mahsulotlarini eksport qiluvchilarga avtotransport vositalarida yuk tashish xarajatlarini qoplash uchun 50 milliard soʻm ajratish choralarini koʻrish. Kompleks chora-tadbirlar 2020-yil may Oʻzbekiston Respublikasi Bosh vazirining oʻrinbosari J. Qoʻchqorov, Moliya vazirligi, tijorat banklari 10. Pandemiya sharoitida mahsulotlarni yuklash, chegaradan oʻtkazishga koʻmaklashuvchi doimiy shtab tashkil etish. Meva-sabzavot mahsulotlariga xaridor topish, ularni eksport qilishlarini viloyatlar, tumanlar, eksport qiluvchilar kesimida aniq hisob-kitob qilish ishlarini tizimli ravishda tashkil etish. Meva-sabzavot mahsulotlarini eksport qiluvchilarga avtotransport vositalarida yuk tashish xarajatlarining 50 foizigacha Eksportga koʻmaklashish jamgʻarmasi hisobidan qoplab berish choralarini koʻrish. Amaliy chora-tadbirlar 2020-yil may Oʻzbekiston Respublikasi Bosh vazirining oʻrinbosari S. Umurzoqov, Investitsiyalar va tashqi savdo vazirligi, Qishloq xoʻjaligi vazirligi, Transport vazirligi, Davlat bojxona qoʻmitasi, “Oʻzbekiston temir yoʻllari” AJ, Qoraqalpogʻiston Respublikasi Vazirlar Kengashi va viloyatlar hokimliklari 11. Meva-sabzavotchilikka ixtisoslashgan ixtisoslashgan 55 ta tumanga biriktirilgan vazirlik va idoralar rahbarlari bilan birgalikda kredit, urugʻlik, oʻgʻit, suv, transport, eksport bilan bogʻliq masalalarni operativ hal etish. Har bir mahallada nooziq-ovqat mahsulotlari savdosi boʻyicha koʻchma doʻkonlarni tashkil qilish. Asosiy, bogʻ va tokzorlar qator oralariga hamda takroriy maydonlarga talab qilingan urugʻliklarni olib kelish hamda joylarga yetkazish choralarini koʻrish. Meva-sabzavotchilikka ixtisoslashgan 55 ta tumanda maxsus oʻgʻit doʻkonlarini tashkil etish va mineral oʻgʻitlarning toʻgʻridan-toʻgʻri savdosini yoʻlga qoʻyish. Amaliy chora-tadbirlar 2020-yil may Oʻzbekiston Respublikasi Bosh vazirining oʻrinbosari Oʻ. Barnoyev, Qoraqalpogʻiston Respublikasi Vazirlar Kengashi va viloyatlar hokimliklari, “Oʻzbekoziqovqatxolding” XK, Davlat bojxona qoʻmitasi, Transport vazirligi, “Oʻzkimyosanoat” AJ